233 

 EN BERIGTIGELSE. 



AF 



GUSTAV HAGE. 



I Noten til Læge D. Bølling' s Optegnelser i Tidsskriftets 

 7 Aargang S. 74 er Emil Hage forvekslet med sin Broder 

 Hother Hage (født 1816, Jurist og Politiker, Medlem af den 

 grundlovgivende Rigsforsamling, og senere i mange Aar af Folke- 

 thinget, død 1873 paa sin Ejendom NybøUegaard som By- og 

 Herredsfoged i Stege). 



Jens Emil Friedenreich Hage var ligeledes født i Stege, men 

 allerede 1802 d. 7 April; blev Student fra Roskilde 1818, cand. 

 phil. 1819, maatte derefter paa Grund af Sygdom, særlig Øjen- 

 svaghed, opgive Studeringerne og tog da Ophold i Hjemmet i 

 Stege, hvor han hovedsagelig anvendte Tiden til ornithologiske 

 Studier, Indsamling og Udstopning af Fugle m. m. Senere var 

 han en Tid Købmand i Næstved, men opgav Forretningerne og 

 boede atter i Hjemmet; levede sine sidste Aar i Svendborg og 

 døde der 5 Juni 1846. Hans store Fuglesamling har i væsentlig 

 Grad afgivet Materiale til KjærbøUing's Afbildninger af nordiske 

 Fugle; i 1853 skænkede hans Moder Samhngen til Aarhus Kate- 

 dralskole, hvor den formentlig endnu er bevaret. 



E. Hage maatte hele sit Liv kæmpe med et svageligt Helbred, 

 som hæmmede den rette Udvikling af hans rige Aandsevner. 

 Sine bedste Timer har han uden Tvivl tilbragt med Iagttagelser 

 af Fuglelivet og paa Jagten, navnlig i Ulvshale. 



Møen udmærkede sig dengang — og endnu langt senere — 

 ved en ualmindeUg rig Fuglefauna. Hertil bidrog vel baade 

 Øens afvekslende Naturforhold og dens Behggenhed som den 

 sjællandske Øgruppes yderste Forpost i Østersøen. 



Ganske særlig var dog Ulvshale et sandt Eldorado for Jægere 

 og Ornithologer. Alle Forhold var her ogsaa ualmindelig gun- 

 stige. Først Beliggenheden: en ca. 440 ha stor Halvø, kun ved 

 en smal Landtange forbundet med Hovedøen og ellers helt om- 

 givet af Vand, mod Nordøst den aabne Østersø, mod Syd den 

 flade Strand imellem Møen og Sjælland og endelig mod Vest 

 Ulvshaleløbet, hvori en ganske smal, men dyb Rende skiller 

 Møen fra den lille Nyord. Dernæst Naturforholdene: i Midten 



16 



